**NEGYEDIK MAGYAR FOGYATÉKOSSÁGTUDOMÁNYI KONFERENCIA**„PARADIGMÁK ÖRVÉNYÉBEN”

Az Eötvös Loránd Tudományegyetem Bárczi Gusztáv Gyógypedagógiai Kara, az ELTE BGGYK Fogyatékosság és Társadalmi Részvétel Intézete, a Magyar Szociológiai Társaság Fogyatékosságtudományi Szakosztálya, valamint az ELTE BGGYK Fogyatékosságtudományi Doktori Műhelye konferenciát rendez.

A Negyedik Magyar Fogyatékosságtudományi Konferencia és Kulturális Minifesztivál a *Paradigmák Örvényében* címet viseli, és a kultúra kontextusában mutatja be a fogyatékosságot és a fogyatékossággal élő személyt. A rendezvényt 2016. november 21-én 19:30 órai kezdettel a Vakok Iskolájának Nádor Termében (1146 Budapest, Ajtósi Dürer sor 39), az Összhang Alapítvány által rendezendő hangverseny nyitja meg. A hangverseny célja, hogy bemutassa a fogyatékossággal élő személyek értékteremtő erejét, az őket érintő, állandóan változó paradigmák örvényében. A megvalósításban az Összhang Alapítvány partnere az Anima Musicae Kamarazenekar, Érdi Tamás zongoraművész, Ducza Nóra a Magyar Állami Operaház magánénekese, Magyar Csaba, a Vakok Iskolájának zenetanára (orgona), Hegedűs Petra, Magyarország egyetlen hivatásos, kerekesszékes zenetanára (klarinét), valamint Flamich Maria, a Vakok Iskolája nyelvtanára (ének).

A rendezvény, 2016. november 22-én 8:30 és 18:30 között tudományos programmal folytatódik az ELTE Bárczi Gusztáv Gyógypedagógiai Kar A/202-es termében (1097 Budapest, Ecseri út 3.). A három ezidáig megrendezett fogyatékosságtudományi konferencia egyaránt nagy érdeklődést váltott ki fogyatékossággal élő és nem fogyatékossággal élő szakemberek és laikusok körében. Célunk, hogy széles körben váljon ismertté, elfogadottá a fogyatékosságtudomány szemlélete a tudományos és a mindennapi életben, előmozdítva ezzel a pozitív paradigmaváltást. Számítunk a különböző egyetemeken vagy kutatóműhelyekben fogyatékosságtudományi kutatásokat végző kutatókra, a különböző társ- és határtudományok (pl. szociológia, antropológia, gyógypedagógia) képviselőire, hallgatóira. Konferenciánk nyitott az érdeklődők számára.

**A konferencia időpontja:**2016. november 21. és 22.

**NYITÓ HANGVERSENY**
Az Anima Musicae Kamarazenekar és fogyatékossággal élő szólisták hangversenye

**2016. november 21. (hétfő) 19:30**

**Helyszín:**

**Vakok Általános Iskolája Nádor Terem (1146 Budapest, Ajtósi Dürer sor39)**

*Köszöntők:*Hoffmann Rita (Összhang Alapítvány) és Könczei György (Fogyatékosság és Társadalmi Részvétel Intézet, ELTE BGGYK)
Dr. Jókai Károly (Magyar-Amerikai Fulbright Bizottság)

*Műsor:*G. F. Handel: B-dúr orgonaverseny HWV 294
Magyar Csaba (orgona)
C. M. von Weber: Esz-dúr klarinétverseny Op.74
Hegedűs Petra (klarinét)

▪▪▪▪▪▪▪▪▪▪▪

W. A. Mozart: Alma grande – hangversenyária – K.578
Flamich Maria (ének)
W. A. Mozart: Sull’aria; Figaro házassága
Ducza Nóra, Flamich Maria (ének)
W. A. Mozart: Ah, guarda, sorella; Cosí fan tutte
Ducza Nóra, Flamich Maria (ének)
W. A. Mozart: A-dúr zongoraverseny K.488
Érdi Tamás (zongora)

**TUDOMÁNYOS PROGRAM**
**2016. november 22. (kedd) 8:30-18:30**

**Helyszín:**

**ELTE Bárczi Gusztáv Gyógypedagógiai Kar, A/202 terem (1097 Ecseri út 3)**

8:30-9:30 Regisztráció

9:30-9:45 Megnyitó – Dr. Zászkaliczky Péter, az ELTE BGGYK dékánja

9:45-10:45 Georgina Kleege (University of California, Berkeley): Vak önarcképek - A vakság újragondolása

*10:45-11:00 Kávészünet*

11:00-11:45 Sonja Macfarlane (University of Waikato, Új-Zéland): Fogyatékosság a maori kultúrában (Skype)

11:45-12:15 Dr. Hernádi Ilona, Dr. Prof. Könczei György (ELTE BGGYK, Fogyatékosság és Társadalmi Részvétel Intézet): Freak show – Művészet vagy pornográfia?

12:15-12:45 Dr. Rényi András (ELTE BTK, Művészettörténeti Intézet): Panoráma – Fogyatékosság a művészetben

*12:45-13:50 Ebédszünet*

13:50-14:10 Vincze Tamás (Siketek és Nagyothallók Országos Szövetsége): Mi, a siketek

14:10-14:30 Tóth Tamás Zoltán Drs. (Miskolci Egyetem, BTK): Az autizmus, mint átélt tapasztalat

14:30-14:50 Tasi Gábor (Moholy-Nagy Művészeti Egyetem, fotográfus): Fotográfia más szemmel

14:50-15:10 Gombás Judit, Tóthné Dr. Kalbli Katalin (ELTE BGGYK): A testkultúrával összefüggő területek jelentősége a fogyatékos személyek életében – Életminőség és sport

15:10-15:30 Máj Krisztina (Vakrepülés Színtársulat): Vakrepülés, biztonságos földet érés – Színház a sötétben

15:30-15:50 Klézli János, DLA (Liszt Ferenc Zeneművészeti Egyetem): A Hang – Thomas Quasthoff művészete

15:50-16:10 Csáki András, DLA (Liszt Ferenc Zeneművészeti Egyetem): Joaquín Rodrigo művészete

*16:10-16:30 Kávészünet*

16:30-17:50 „Hogyan válhatsz egyéniséggé, ha a világ már úgy döntött, hogy típus vagy?” Egyetemi hallgatók és doktoranduszok előadásai a konferencia mottójául választott kérdésre. (az előadásokat az ELTE BGGYK keretén belül működő Fogyatékosságtudományi Doktori Műhely választotta ki a benyújtott absztraktok alapján).

Andor Csaba Drs. (ELTE TáTK, BGGYK FDM): „…A világ már úgy döntött, típus vagy”?
Darai Dóra (ELTE BGGYK, MA): Sajátos képzési igényű hallgatók helyzetképe a felsőoktatásban, az ELTE Fogyatékosságügyi Központjában végzett személyi segítői munkatapasztalat tükrében
Kézsmárki Adrienn (Budapesti Gazdasági Egyetem): A Down-szindróma a művészettörténetben – Csáki Róbert festészete
Kozák Zsuzsanna (ELTE BTK, MA): Autizmus és képzőművészet összefüggései a magyar kortárs művészeti praxisban
Környei Kristóf (ArtMan Egyesület): Tánceánia Együttes – Mozgás és fogyatékosság
Péni Brigitta, Tóth Fruzsina (Moholy-Nagy Művészeti Egyetem): Fogyatékosság és design

17:50-18:00 Zárszó – Antal Zsuzsa

18:00-18:30 Juhász Tamás, Vaklárma Projekt

A tudományos program moderátorai: Antal Zsuzsa, Horváth Péter (ELTE BGGYK)

Az esemény akadálymentes, szinkrontolmácsolás, jelnyelvi tolmácsolás biztosított.